**Program for forårets foredrag.**

Aalborg, den 21.04.2021

Der er tale om en serie nye foredrag i serien ”Fred i Verden – hvordan” – hvor muligheden for en fredeligere Verden belyses af yderst kompetente foredragsholdere ud fra alle tænkelige indfaldsvinkler.

Takket være et flot sponsorat fra Gudrun & Palle Mørchs Mindefond er der gratis adgang til foredragene.

Tilmelding til foredragene skal ske på Folkeuniversitetets hjemmeside.

**Tilmelding til foredraget med Antje Gimmler skal ske på Folkeuniversitetets hjemmeside hvorefter der fremsendes link til foredragene.**

**Link til Folkeuniversitetets hjemmeside:**

[**https://fuaalborg.dk/aalborg/program/kultur-sociologi-og-samfund/fred-i-verden-er-verdensborgerskabet-vejen-til-fred-i-verden-2111-255?fbclid=IwAR0hljoWNbRH-679eTxE3XoOv\_itJE-bwlUdNBdMGUIxSGTFoLrx3buKReA**](https://fuaalborg.dk/aalborg/program/kultur-sociologi-og-samfund/fred-i-verden-er-verdensborgerskabet-vejen-til-fred-i-verden-2111-255?fbclid=IwAR0hljoWNbRH-679eTxE3XoOv_itJE-bwlUdNBdMGUIxSGTFoLrx3buKReA)

**Facebook:** [**https://www.facebook.com/fuaalborg**](https://www.facebook.com/fuaalborg)

* 29.04.2021 kl. 17:00 - 18:45 Virtuelt

**Er verdensborgerskabet vejen til fred i verden?**

Antje Gimmler, professor i Anvendt Filosofi, Aalborg Universitet

Allerede i den antikke filosofi har man set mennesket som del af hele verden og dermed som en, der ikke kun er ansvarligt for et begrænset fællesskab, men som verdensborger for alle mennesker og hele verden. I dag er verdensborgerskab måske endnu vigtigere end tidligere, fordi menneskeheden står overfor globale udfordringer, der gør nationale eller bilaterale løsninger utilstrækkelige. Har vi brug for verdensborgerskab for at holde fred og løse klimaforandringers udfordringer? Foredraget behandler historien af verdensborgerskabsbegrebet og diskuterer muligheder for verdensborgerskab i dag.

* 08.06.2021 kl. 17:00 - 18:45 på Trekanten

**Kan arbejdet for fred i verden kombineres med klimaaktivisme?**

 Esther Kjeldahl, klimaaktivist, initiativtager til Den Grønne Studenterbevægelse, forfatter, flittig debattør og kronikør i klimadebatten.

Trekanten, Lokale 3, Sebbersundvej 2A, Aalborg Ø

Klimakrisen øger alle eksisterende uligheder. Den er desværre meget fremskreden og mange mennesker og dyr betaler allerede en høj pris for atmosfærens ubalance. Da livsbetingelserne på kloden hele tiden bliver dårligere, vil der hele tiden opstå nye ressourcekrige og pladskonflikter. For hvem har retten til at bo hvor? I dette foredrag vil filosof, klimaaktivist og forfatter til bogen ’Vi er sammen om at mærke det’, Esther Michelsen Kjeldahl, forklare hvorfor det er meningsfuldt at forene arbejdet for fred i verden med klimaaktivisme. Hun vil komme med konkrete idéer til, hvordan emnet skal kommunikeres på en måde, så det gør indtryk og så flere får lyst til at være med. Det handler om følelser, nærvær og ærlighed om tingens tilstand. Og så handler det om at tale omsorgens frem for fordømmelsens sprog. Hun vil også komme med sit bud på næste skridt på den fælles vej mod en fredelig planet fuld af liv.

* 21.09.2021 kl. 17:00 - 18:45 Foredragssalen Badehusvej 21 (placering vil måske blive ændret når fredsdags-programmet foreligger))

**”Manden der ville reparere Verden med musik”**

Henrik Goldschmidt, musiker og fredsforkæmper.

I foråret 2019 udkom bogen ”Manden der ville reparere Verden med musik”. Bogen er et portræt af Henrik Goldschmidt og samtidig overskriften på det musikalske foredrag som Henrik rejser land og rige rundt med.

Foredraget er den store fortælling om accept og venskab som vejen til fred og sættes i toner med sprudlende musikalitet.

Henrik Goldschmidt er solooboist i Det Kgl. Kapel og en af vores allermest alsidige og vidtfavnende musikere. Han behersker den klassiske kammermusik, Mellemøstens farverige toner og alt derimellem.

Henrik arbejder for fred og forståelse i mange sammenhænge og har med et brændende pædagogisk engagement grundlagt Goldschmidts Musikakademi, der tilbyder gratis sang- og musikundervisning til marginaliserede unge – bl.a. i Aalborg.

**Arrangør: ”Fred i Verden – Fredsby Aalborg” og Folkeuniversitetet.**

”Fred i Verden – Fredsby Aalborg” har som grundtanke at alle mennesker kan gøre en forskel i arbejdet for en fredeligere verden.

Det er foreningens visionære ambition at inspirere Aalborgs og Nordjyllands borgere, erhvervsliv, undervisningsinstitutioner og administration til et målrettet samarbejde om lokalt og internationalt fredsarbejde.

Foreningen arbejder med udgangspunkt i FN’s Charter og Verdensmål 16, Fred, retfærdighed og stærke institutioner.

Læs mere om initiativet på www.fredsbyaalborg.dk og foreningens Facebookside.